smcproject/ml-wiki-sentences huggingface dataset:
മാളിക മുഹമ്മദ്‌ അബ്ദുൽഖാദർ ഇംഗ്ലീഷ് വിലാസം https://ml.wikipedia.org/wiki/Maluk_Mahomad_Abdul_Khader ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
സാഹിബ്‌ ബഹദൂർ മാളിക മുഹമ്മദ്‌ അബ്ദുൽഖാദർ ( ഇംഗ്ലീഷ് : Maluk Mahomad Abdul Khader ) 1928,1929 എന്നീ വർഷങ്ങളിൽ ദിവാൻ ഇ.
വാട്സിന്റെ നേതൃത്വത്തിൽ ശ്രീമുലം പ്രജാസഭയിൽ ആറ്റിങ്ങലിൽ നിന്നുള്ള പ്രതിനിധിയായി തെരഞ്ഞെടുക്കപ്പെട്ടിട്ടു‌ള്ള വ്യക്തിയാണ്.
നിരവധി കാലിക പ്രാധാന്യമുള്ള വിഷയങ്ങൾ അദ്ദേഹം സഭയിൽ ഉന്നയിച്ചിട്ടുണ്ട് .
ഈ വിഷയങ്ങളിൽ നടപടികൾ ഉണ്ടാകാനും ഇദ്ദേഹം പരിശ്രമിച്ചിട്ടുണ്ട്.
വലിയകട വീട്ടിൽ ഖദീജ ബീവിയാണ് ഭാര്യ.
പ്രമുഖ വ്യാപാരി എ.എ.കെ എന്ന എ. അഹമ്മദ്‌ കണ്ണ്, സുഹറബീവി, ഹജിറബീവി എന്നിവരാണ് മക്കൾ.
മലഞ്ചരക്ക് വ്യാപാര രംഗത്ത് വലിയ സ്വാധീനം ഉണ്ടായിരുന്ന ഇദ്ദേഹത്തിന്റെ പിൻഗാമിയായി പുത്രൻ അഹമ്മദ്‌ കണ്ണ് പിന്തുടർച്ച ഏറ്റെടുക്കുകയും അക്കാലത്തെ പ്രധാന ലോറി സർവീസ്‌ ആയ ഏ.
കെ. ലോറി സർവീസ് തുടങ്ങുകയും ചെയ്തു.
1989 ഇൽ അഹമ്മദ്‌ കണ്ണ് അന്തരിച്ചതോടുകൂടി ആ സംരംഭങ്ങൾ എല്ലാം അവസാനിക്കുകയും ചെയ്തു.
ദി സെൻട്രൽ അംബ്രല്ല ഫാക്ടറി സ്ഥാപകൻ പരേതരായ ശ്രി അബ്ദുൽ റഷീദ്, വ്യാപാരി ശ്രി അബ്ദുൽ അസീസ്‌ എന്നിവർ ജാമാതാക്കളും.
അവലംബം: കേരള നിയമസഭയുടെ ശതാബ്ദി സ്മരണിക
ലൈബ്രറി ആർക്കൈവേസ് കേരള ലജിസ്ലാടിവ് അസ്സംബ്ലി യോഗ റിപ്പോർട്ട് [മിനിട്ട്സ്] 
പേജ് 134  തീയതി ശനി 2  മാർച്ച് 1929 
പേജ് 135  തീയതി ശനി 2  മാർച്ച് 1929 അവലംബം കേരള നിയമസഭയുടെ ശതാബ്ദി സ്മരണിക
മാളു ഹജ്ജുമ്മ വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
മലബാറിലെ ബ്രിട്ടീഷ് വിരുദ്ധ പോരാട്ടങ്ങൾക്ക് നേതൃത്വം നൽകിയിരുന്ന വാരിയൻ കുന്നത്ത് കുഞ്ഞഹമ്മദ് ഹാജിയുടെ പത്നിയായിരുന്നു മാളു ഹജ്ജുമ്മ.
ബ്രിട്ടീഷ് പട്ടാളത്തോട് പോരാടിയ ഇവർ വാരിയൻ കുന്നത്ത് കുഞ്ഞഹമ്മദ് ഹാജിയുടെ കൂടെ നേതൃപരമായ പങ്ക് ഖിലാഫത്ത് സമരത്തിൽ വഹിച്ചു.
സമ്പന്നമായ പറവെട്ടി കുടുംബത്തിൽ കോയാമ്മു ഹാജിയുടെ മകളായി 1879-ൽ മലപ്പുറം ജില്ലയിലെ കരുവാരക്കുണ്ട് ചീനിപ്പാടത്തായിരുന്നു പറവെട്ടി ഫാത്തിമ എന്ന മാളു ഹജ്ജുമ്മയുടെ ജനനം.
പിതാവ് മക്കളെ ഇംഗ്ലീഷും മലയാളവും പഠിപ്പിക്കുന്നതിനായി ഒരു അധ്യാപകനെ നിശ്ചയിച്ചിരുന്നു.
അവിടത്തെ പ്രഥമിക വിദ്യാഭ്യാസത്തിന് ശേഷം ഫാത്തിമ മഞ്ചേരി ഹൈസ്ക്കൂളിൽ ചേർന്നു.
മലയാളം, അറബി-മലയാളം എന്നിവ നന്നായി വഴങ്ങിയിരുന്നു അവർക്ക്.
പിന്നീട് മഞ്ചേരി തഹസിൽദാർ  ഓഫീസിൽ ക്ലർക്കായി ജോലി ചെയ്തിട്ടുള്ളതായും ചരിത്ര ഗ്രന്ഥങ്ങളിലുണ്ട് .
വിവാഹത്തിനുമുൻപേ ബന്ധുക്കളായിരുന്നു മാളു ഹജ്ജുമ്മയും വാരിയൻ കുന്നത്ത് കുഞ്ഞഹമ്മദ് ഹാജിയും .
1920ലാണ് ഇവരുടെ വിവാഹം നടന്നത്.
അവരുടെ മൂന്നാമത്തെ വിവാഹമായിരുന്നു അത്.
ഒന്നര വർഷം മാത്രമാണ് ഇരുവരും ഒന്നിച്ച് ജീവിച്ചത്.
വാരിയൻ കുന്നത്ത് കുഞ്ഞഹമ്മദ് ഹാജിയുമായുള്ള വിവാഹത്തിന് മുമ്പ് രണ്ട് വിവാഹം ചെയ്ത ഹജ്ജുമ്മക്ക് ആദ്യ വിവാഹത്തിൽ ഒരു മകളുണ്ടായിരുന്നെങ്കിലും ചെറുപ്പത്തിലേ മരണപ്പെട്ടു.
രണ്ടാം വിവാഹം അധികം നീണ്ടുനിന്നില്ല.
ബ്രിട്ടീഷ് വിരുദ്ധ പോരാട്ടങ്ങൾ
കുഞ്ഞഹമ്മദ് ഹാജിയുമായുള്ള വിവാഹ ശേഷം അദ്ദേഹം നയിച്ച ഒട്ടുമിക്ക പോരാട്ടങ്ങളിലും മാളു ഹജ്ജുമ്മയും പങ്കാളിയായിരുന്നു.
സ്ത്രീയാണെന്ന് തിരിച്ചറിയാതിരിക്കാൻ മുഖം മറച്ച് കൊണ്ടായിരുന്നു അവർ യുദ്ധത്തിൽ പങ്കെടുത്തിരുന്നത്.
1921 നവംബറിൽ ഹാജി ഒളിവിൽ കഴിഞ്ഞിരുന്ന "ഹാജിപ്പാറ"യിൽ വച്ച് മാളു ഹജ്ജുമ്മ ബ്രിട്ടീഷ് പട്ടാളത്തോട് മുഖാമുഖം പോരാടിയതായി ചരിത്ര രേഖകളിൽ കാണാം .
മലബാർ വിപ്ലവത്തിന്റെ ഭാഗമായി എന്ന കാരണത്താൽ മാളു ഹജ്ജുമ്മയുടെ പിതാവ് കോയാമ്മു ഹാജിയേയും സഹോദരൻ മാനു ഹാജിയേയും ബ്രിട്ടീഷുകാർ ജയിലിലടച്ചു.
1928ൽ കോഴിക്കോട് സബ് ജയിലിൽ വച്ച് പിതാവ് കോയാമ്മു ഹാജി മരണപ്പെട്ടു.
സഹോദരൻ മാനു ഹാജി 15 വർഷത്തെ ജയിൽവാസത്തിന് ശേഷമാണ് മോചിതനായത് .
പിതാവ് കോയാമ്മു ഹാജിയുടേയും വാരിയൻ കുന്നത്ത് കുഞ്ഞഹമ്മദ് ഹാജിയുടേയും സ്വത്ത് വകകളെല്ലാം ബ്രിട്ടീഷുകാർ കണ്ടു കെട്ടിയ സമയത്ത് ഇതിനെതിരെ മാളു ഹജ്ജുമ്മ നിയമപരമായി നീങ്ങുകയും കണ്ടു കെട്ടിയ സ്വത്തുക്കളെല്ലാം ബ്രിട്ടീഷുകാരിൽ നിന്നും തിരികെ ലഭിക്കുകയും ചെയ്തു.
അവയെല്ലാം അവർ പള്ളികൾക്കും സ്ക്കൂളിനും നൽകി.
കരുവാരക്കുണ്ടിലെ ആദ്യ സ്ക്കൂൾ തുടങ്ങിയത് അവർ വിട്ടു നൽകിയ സ്ഥലത്താണ്.
പിതാവിന്റെ മാതൃക പിന്തുടർന്ന് മാളു ഹജ്ജുമ്മയും കരുവാരക്കുണ്ട് പള്ളിക്ക് അഞ്ച് ഏക്കർ ഭൂമി   വഖഫ് ചെയ്തു.
മാമ്പുഴ പള്ളിക്ക് എട്ട് ഏക്കറും നൽകി.
മക്കളില്ലാത്ത ഹജ്ജുമ്മ മരണശേഷം സ്വത്തുക്കളെല്ലാം പള്ളിക്ക് കൊടുക്കാനാണ് എഴുതി വച്ചത്.
അത് പ്രകാരം അവരുടെ സ്വത്ത് മുഴുവൻ കരുവാരക്കുണ്ട് പള്ളിക്ക് നൽകി .
1960 ന് ശേഷമാണ് മഹതി മരണപ്പെട്ടത്.
കൃത്യമായ വർഷം ലഭ്യമല്ല.
മരണ സമയത്ത് 80 ൽ കൂടുതൽ വയസ്സുണ്ടായിരുന്നു.
കരുവാരക്കുണ്ട് പള്ളിയിൽ ഉപ്പ കോയാമ്മു ഹാജിയുടെ ഖബറിനോട് ചേർന്നാണ് ഹജ്ജുമ്മയേയും ഖബറടക്കിയത്.
ചരിത്ര ഗ്രന്ഥങ്ങളിൽ
ചരിത്രകാരിയായ ഗീത എഴുതിയ "192‌1 ചരിത്ര വർത്തമാനങ്ങൾ", കെ.കെ. മുഹമ്മദ് അബ്ദുൽ കരീം എഴുതിയ "വാരിയൻ കുന്നത്ത് കുഞ്ഞഹമ്മദ് ഹാജി", എ കെ കോഡൂർ എഴുതിയ "ആഗ്ലോ-മാപ്പിള യുദ്ധം -1921", RH HitchCock എഴുതിയ "Peasant Revolt in Malabar, A History of the Malabar Rebellion 1921" എന്നീ പുസ്തകങ്ങളിൽ മാളു ഹജ്ജുമ്മയെ കുറിച്ച്  പരാമർശിക്കുന്നുണ്ട്.
മാഴ്സിപാൻ ഇംഗ്ലീഷ് വിലാസം https://ml.wikipedia.org/wiki/Marzipan
പ്രധാനമായും പഞ്ചസാര , തേൻ , ബദാം (ground almonds) എന്നിവ ചേർന്ന ഒരു മധുരപലഹാരമാണ് മാഴ്സിപാൺ .
ചിലപ്പോൾ ബദാം ഓയിൽ അല്ലെങ്കിൽ എക്സാട്രാക്ട് ചേർത്ത് ഉപയോഗിക്കുന്നു.
ഇത് പലപ്പോഴും മധുരപലഹാരമായി ഉണ്ടാക്കപ്പെടുന്നു.
ചോക്ലേറ്റ് മൂടിയിരിക്കുന്ന മാഴ്സിപാൺ ആണ് സാധാരണയായി ഉപയോഗിക്കുന്നത്.
പഴങ്ങളും പച്ചക്കറികളും ചെറിയ അളവിൽ ഇതിൽ ഉപയോഗിക്കാറുണ്ട്.
പ്രധാനമായും അതു ബിസ്ക്കറ്റുകളിലും അല്ലെങ്കിൽ നേർത്ത ഷീറ്റുകളിൽ ഉരുട്ടിയും ഐസിങ്ങ് കേക്കുകൾക്കുവേണ്ടിയും, ജന്മദിനകേക്കായും, കല്യാണ കേക്കായും ക്രിസ്തുമസ് കേക്കായും ഉപയോഗിക്കുന്നു.
വലിയ ഫ്രൂട്ട് കേക്കായി ഇത് യുകെയിൽ ഉപയോഗിക്കുന്നത് സാധാരണമാണ്.
ടോർട്ടലിലും കാർണിവൽ സീസണിൽ കഴിക്കുന്ന കിംഗ് കേക്കിന്റെ ചില പതിപ്പുകളിലും മാർസിപാൻ ഉപയോഗിക്കുന്നു.
പരമ്പരാഗത സ്വീഡിഷ് പ്രിൻസെസ് കേക്ക് സാധാരണയായി ഇളം പച്ച അല്ലെങ്കിൽ പിങ്ക് നിറമുള്ള മാർസിപാൻ പാളി കൊണ്ട് മൂടിയിരിക്കുന്നു.
അവലംബം ബിബ്ലിയോഗ്രഫി ബാഹ്യ ലിങ്കുകൾ Marzipan എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
German Food Guide: Marzipan Etymology of "marzipan" Marzipan museum
മാളവ്യ പാലം ഇംഗ്ലീഷ് വിലാസം https://ml.wikipedia.org/wiki/Malviya_Bridge
വാരാണസി യിൽ ഗംഗാ നദിക്ക് കുറുകേയുള്ള ഒരു ഇരുനില പാലമാണ് ഡഫറിൻ ബ്രിഡ്ജ് എന്നുകൂടി അറിയപ്പെടുന്ന മാളവ്യ പാലം .
1887-ൽ ആണ് ഇത് ഉദ്ഘാടനം  ചെയ്യപ്പെട്ടത്.
ഇതിന്റെ താഴത്തെ തട്ടിലൂടെ തീവണ്ടിപ്പാതയും മുകളിലെ തട്ടിൽ റോഡും കടന്നുപോകുന്നു.
ഗംഗാ നദിയ്ക്കു മുകളിലൂടെയുള്ള പ്രധാന പാലങ്ങളിലൊന്നായ ഇതിൽക്കൂടിയാണ് നദിക്ക് കുറുകെ ഗ്രാൻഡ് ട്രങ്ക് റോഡ് പോകുന്നത്.
ഈ പാലത്തിന് 350 അടി നീളമുള്ള 7 സ്പാനുകളും 110 അടിയുടെ 9 സ്പാനുകളുമുണ്ട്.
ഇന്ത്യൻ ഉപ ഭൂഖണ്ഡത്തിൽ ഇത്തരത്തിലുള്ള ആദ്യത്തെ പാലമാണിത്.
ഔദ് രോഹിൽഖണ്ഡ് റെയിൽ‌വേ എഞ്ചിനീയർമാരുടെ നേതൃത്വത്തിലായിരുന്നു നിർമ്മാണം.
ഡഫറിൻ ബ്രിഡ്ജ് എന്നായിരുന്നു പാലത്തിന്റെ യഥാർത്ഥ പേര് എങ്കിലും,  1948 ൽ മദൻ മോഹൻ മാളവിയയുടെ സ്മരണാ‌ത്ഥം മാളവ്യ പാലം എന്ന് പുനർനാമകരണം ചെയ്തു.
ഈ പാലം രാജ്ഘട്ടിനടുത്തായതിനാൽ പ്രാദേശികമായി രാജ്ഘട്ട് പാലം എന്നും അറിയപ്പെടുന്നു.
കാശി - വാരണാസി ജംഗ്ഷൻനും  പണ്ഡിറ്റ് ദീൻ ദയാൽ ഉപാധ്യായ ജംഗ്ഷനും (മുഗൾസാരായി ജംഗ്ഷൻ) ഇടയിലാണ് മാളവ്യ പാലം സ്ഥിതിചെയ്യുന്നത്.
കഥയിൽ
റുഡ്യാർഡ് കിപ്ലിംഗിന്റെ ദി ബ്രിഡ്ജ് ബിൽഡേഴ്സ് എന്ന കഥയിൽ, മാളവ്യ പാല ത്തിന് കാശി ബ്രിഡ്ജ് എന്ന പേര് നൽകിയിട്ടുണ്ട്.
ഡഫെറിൻ ബ്രിഡ്ജിന്റെ ഉദ്ഘാടന ചടങ്ങ് വെള്ളപ്പൊക്കം കാരണം വൈകിയിരുന്നു.
കഥയിലെ കാശി പാലം പൊതുജനങ്ങൾക്കായി തുറക്കുന്നതിന് തൊട്ടുമുമ്പ് വെള്ളപ്പൊക്കം കാരണം സമാനമായ പ്രശ്‌നങ്ങൾ നേരിടുന്നു.
മൃഗം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
നാലുകാലുകളിൽ നടക്കുന്ന സസ്തനികളാണ് മൃഗങ്ങൾ .
കാട്ടുമൃഗങ്ങൾ
സിംഹം , കടുവ , പുലി , നരി , കുറുനരി തുടങ്ങിയ വനത്തിൽ കഴിയുന്ന മൃഗങ്ങളെ വന്യമൃഗങ്ങൾ എന്ന് പറയുന്നു.
വളർ‌ത്തുമൃഗങ്ങൾ
പൂച്ച , പട്ടി , പശു , ആട് തുടങ്ങി മനുഷ്യൻ ഇണക്കിവളർ‌ത്തുന്ന മൃഗങ്ങൾ ധാരാളമുണ്ട്.
ഇവകൂടി കാണുക ജന്തുക്കൾ കശേരുകികൾ സസ്തനികൾ
മൃഗങ്ങൾ ഇസ്‌ലാമികവീക്ഷണത്തിൽ
ഇസ്‌ലാമിക വിശ്വാസപ്രകാരം മനുഷ്യരല്ലാത്ത മറ്റു ജീവികളും ദൈവത്തെക്കുറിച്ച് ബോധവാന്മാരാണ്.
മറ്റു ജീവികളും അവരുടേതായ രീതികളിൽ ദൈവത്തെ സ്തുതിച്ചുകൊണ്ടിരിക്കുന്നു എന്ന് ഖുർആൻ പ്രസ്താവിക്കുന്നു.
വിനോദത്തിനോ ചൂതാട്ടത്തിനോ ജീവികളെ ചൂഷണം ചെയ്യുന്നത് ഇസ്‌ലാം നിരോധിച്ചിരിക്കുന്നു.
ഭക്ഷണമായോ ആളുകളെ ദ്രോഹിക്കുന്നതിൽ നിന്ന് തടയുന്നതിനോ അല്ലാതെ ഏതെങ്കിലും മൃഗത്തെ കൊല്ലുന്നത് നിരോധിച്ചിരിക്കുന്നു.
അനുവദിക്കപ്പെട്ട (ഹലാൽ) മൃഗങ്ങളുടെ മാംസം ഭക്ഷിക്കുന്നതിന് ഖുർആൻ വ്യക്തമായ അനുവാദം നൽകുന്നുണ്ട്.
നിശ്ചിതരീതിയിൽ അറുക്കപ്പെട്ടതായിരിക്കണമെന്ന് മാത്രം .
പല സൂഫികളും സസ്യാഹാരികളായി കാണപ്പെടുന്നുണ്ടെങ്കിലും അങ്ങനെയാവണമെന്ന് നിർദ്ദേശിക്കുന്ന ഒന്നും തന്നെ ഖുർആനിലോ ഹദീഥുകളിലോ കാണുന്നില്ല.
തലക്കടിച്ചോ ഷോക്ക് നൽകിയോ കൊല്ലപ്പെടുന്ന മൃഗങ്ങളുടെ മാംസം അനുവദിക്കപ്പെട്ടതല്ല.
ശവം, പന്നിമാംസം, അല്ലാഹു അല്ലാത്തവരുടെ പേരിൽ ബലിയർപ്പിക്കപ്പെട്ട മൃഗങ്ങൾ എന്നിവ മുസ്‌ലിംകൾക്ക് നിരോധിക്കപ്പെട്ടിരിക്കുന്നു .
മൃഗചരിതം ഇംഗ്ലീഷ് വിലാസം https://ml.wikipedia.org/wiki/Mrugacharitham
1860-ൽ റവ.
ജെ.ജി. ബ്യൂട്ട്‌ലർ രചിച്ച് കോട്ടയം സി.എം.എസ്. പ്രസ് പ്രസിദ്ധീകരിച്ച ജന്തുശാസ്ത്ര ഗ്രന്ഥമാണ് മൃഗചരിതം .
167 താളുകളുള്ള ഈ പുസ്തകം 6 പർവ്വങ്ങളായി തിരിച്ചിരിക്കുന്നു.
മലയാളം അച്ചടിയിൽ കളർ ചിത്രങ്ങൾ ഉൾപ്പെട്ട ആദ്യത്തെ പുസ്തകമാണ് മൃഗചരിതം.
ജെ.ജി. ബ്യൂട്ട്‌ലർ തൃശൂരിനടുത്തുള്ള കുന്നംകുളം കേന്ദ്രമാക്കി പ്രവർത്തിച്ചിരുന്ന ഒരു സി.എം.എസ്. മിഷനറി ആയിരുന്നു.
ഫ്രാൻസെസ് ആനി ബേക്കർ ആണ് ഇതിലെ ചിത്രങ്ങൾ വരച്ചത്.
മൃഗങ്ങൾ , പക്ഷികൾ , മീനുകൾ , പുഴുക്കൾ എന്നിവയെ പറ്റിയുള്ള വൈജ്ഞാനിക സാഹിത്യമാണ് പുസ്തകത്തിന്റെ ഉള്ളടക്കം.
മുലകുടിപ്പിക്കുന്ന ജന്തുക്കൾ, പക്ഷികൾ ,  ഇഴജന്തുക്കൾ, മത്സ്യങ്ങൾ , രക്തമില്ലാത്ത ജന്തുക്കൾ, ഇറുക്കുന്ന പുഴുക്കൾ എന്നിങ്ങനെ 6 വിഭാഗങ്ങളാണ് പുസ്തകം.
ഗ്രന്ഥകാരൻ നിരവധി മൃഗങ്ങളുടെ ഗ്രാമ്യപദങ്ങളും മറ്റുള്ള നാടൻ പ്രയോഗങ്ങളും കണ്ടെടുത്ത് ഈ കൃതിയിൽ ഉപയോഗിച്ചിരിക്കുന്നു.
അതിനാൽ തന്നെ പിൽക്കാലത്ത് ഹെർമ്മൻ ഗുണ്ടർട്ട് തന്റെ നിഘണ്ടുവിൽ മൃഗചരിതം എന്ന പുസ്തകത്തെ ധാരാളം അവലംബമായി ഉപയോഗിച്ചിട്ടുണ്ട്.
അവലംബം 1860 – മൃഗചരിതം – റവ.
ജെ.ജി. ബ്യൂട്ട്‌ലർ, ഗ്രന്ഥപ്പുര, ഷിജു അലക്സ് പുറത്തേക്കുള്ള കണ്ണികൾ പുസ്തകം വിക്കിമീഡിയ കോമൺസിൽ പുസ്തകം ട്യൂബിങ്ങൻ സർവ്വകലാശാല വെബ്സൈറ്റിൽ
മൃഗയ ഇംഗ്ലീഷ് വിലാസം https://ml.wikipedia.org/wiki/Mrigaya_(1989_film)
മമ്മൂട്ടി , ലാലു അലക്സ് , തിലകൻ , ഉർവശി , സുനിത , ശാരി എന്നിവർ പ്രധാനവേഷങ്ങളിൽ അഭിനയിച്ച് 1989-ൽ പ്രദർശനത്തിനെത്തിയ ഒരു മലയാളചലച്ചിത്രമാണ് മൃഗയ .
മമ്മൂട്ടി, ഒരു നായാട്ടുകാരനായി വേഷമിട്ട ഈ ചിത്രത്തിലെ അഭിനയത്തിന് ആ വർഷത്തെ മികച്ച അഭിനേതാവിനുള്ള കേരളസംസ്ഥാനസർക്കാർ പുരസ്കാരം അദ്ദേഹത്തിനു ലഭിച്ചു.
കെ.ആർ.ജി. എന്റർപ്രൈസസിന്റെ ബാനറിൽ കെ.ആർ.ജി. നിർമ്മാണം ചെയ്ത് ഐ.വി. ശശി സംവിധാനം ചെയ്തിരിക്കുന്ന ഈ ചിത്രം കെ.ആർ.ജി. റിലീസ് ആണ് വിതരണം ചെയ്തത്.
പുലിയിറങ്ങി അരക്ഷിതമായ സ്വന്തം ഗ്രാമത്തെ രക്ഷിക്കാൻ സർക്കാരിന് ഒന്നും ചെയ്യാൻ സാധിക്കില്ല എന്ന് മനസ്സിലാക്കിയ പനങ്ങോടനച്ചനും ( തിലകൻ ) ഫീലിപ്പോസ് മുതലാളിയും ( ജഗന്നാഥ വർമ്മ ) യോഗം വിളിച്ച് ചേർത്ത് വേട്ടക്കാരനെ കൊണ്ട് വരാൻ തീരുമാനിക്കുന്നു.
ഫീലിപ്പോസ് മുതലാളിയുടെ പണ്ടത്തെ സുഹൃത്ത് വേട്ടക്കാരൻ ചേറുണ്ണിയെ ക്ഷണിച്ച് കത്ത് അയച്ചപ്പോൾ വന്നത് മരിച്ചുപോയ ചേറുണ്ണിയുടെ മകൻ വാറുണ്ണിയായിരുന്നു ( മമ്മൂട്ടി ).
പുലിയെ കൊല്ലാൻ നാട്ടിൽ തമ്പടിച്ച വാറുണ്ണിയുടെ കുത്തഴിഞ്ഞ ജീവിതം നാട്ടുകാർക്ക് ഒരു ശല്യമായി മാറുന്നു.
നാട്ടുകാർ വാറുണ്ണിയെ നികൃഷ്ട ജീവിയെപോലെ അകറ്റി നിർത്തുന്നു.
പുലിയുടെ ആക്രമണത്തിൽ അമ്മ നഷ്ടപ്പെട്ട ഭാഗ്യലക്ഷ്മിക്ക്( സുനിത ) മാത്രമേ വാറുണ്ണിയോട് സഹതാപമുള്ളൂ.
വാറുണ്ണിയോടുള്ള ഭാഗ്യയുടെ അടുപ്പം കാമുകനായ തോമസുകുട്ടിയെ( മഹേഷ് ) ദേഷ്യം പിടിപ്പിക്കുന്നു.
വാറുണ്ണിയുമായുള്ള സംഘർഷത്തിനിടെ തോമസുകുട്ടി അബദ്‌ധത്തിൽ കൊക്കയിൽ വീണ് മരിക്കുന്നു.
അറിയാതെയാണെങ്കിലും തോമസുകുട്ടിയുടെ മരണത്തിനുത്തരവാദി താനാണെന്ന ചിന്ത വാറുണ്ണിയെ അസ്വസ്ഥനാക്കുന്നു.
പള്ളിയിൽ കുമ്പസരിച്ച വാറുണ്ണിയുടെ ഉള്ളിലെ മനുഷ്യത്വം പനങ്ങോടനച്ചൻ തിരിച്ചറിയുന്നു.
നാട്ടുകാരുടെ എതിർപ്പിനെ അവഗണിച്ച് വാറുണ്ണിയെ സംരക്ഷിക്കുന്ന അച്ചൻ ഇടപെട്ട് തോമസുകുട്ടി ഓടിച്ചിരുന്ന കാളവണ്ടി വാറുണ്ണിക്ക് വാടകയ്ക്ക് ഓടിക്കാൻ കൊടുക്കുന്നു.
നല്ലനടപ്പ് മൂലം നാട്ടുകാരുടെ വെറുപ്പ് പതുക്കെ മാറ്റിയെടുക്കുന്ന വാറുണ്ണിക്ക് പ്രത്യേക സാഹചര്യത്തിൽ തോമസുകുട്ടിയുടെ സഹോദരിയെ ( ഉർവശി ) വിവാഹം ചെയ്യാൻ സമ്മതിക്കേണ്ടി വരുന്നു.
ഇതറിഞ്ഞ തോമസുകുട്ടിയുടെ മരണത്തിന്റെ ഒരേയൊരു ദൃസാക്ഷിയായ ഭാഗ്യലക്ഷ്മി തോമസുകുട്ടിയുടെ മരണത്തിനുത്തരവാദി വാറുണ്ണിയാണെന്നുള്ള വിവരം പുറത്താക്കുന്നു.
പോലീസ് അറസ്റ്റ് ചെയ്യാൻ വരുന്നതിന് മുൻപ് പുലിയെ കൊന്ന് നാട്ടുകാരെ രക്ഷിച്ച് വാറുണ്ണി അറസ്റ്റ് വരിക്കുന്നു.
അഭിനേതാക്കൾ മമ്മൂട്ടി – വാറുണ്ണി ലാലു അലക്സ് – ആന്റോ തിലകൻ – ഫാദർ പനങോടൻ ജഗതി ശ്രീകുമാർ – രാമങ്കുട്ടി വക്കീൽ കുതിരവട്ടം പപ്പു – കുഞ്ഞബ്ദുള്ള ജഗന്നാഥ വർമ്മ – ഫിലിപ്പോസ് മുതലാളി ഭീമൻ രഘു – കുഞ്ഞച്ചൻ മഹേഷ് – തോമസ് കുട്ടി പറവൂർ ഭരതൻ – പിള്ളേച്ചൻ ശങ്കരാടി – കൊല്ലൻ ശങ്കുണ്ണി കഞ്ഞാണ്ടി – തോമസ് കുട്ടിയുടെ പിതാവ് ഉർവശി – അന്നമ്മ ശാരി – സെലീന സുനിത – ഭാഗ്യലക്ഷ്മി വൈഷ്ണവി – രാധാമണി സംഗീതം
ഇതിലെ ശ്രീകുമാരൻ തമ്പി എഴുതിയ ഗാനങ്ങൾക്ക്  സംഗീതം പകർന്നത് ശങ്കർ ഗണേഷ് ആണ്.
ഗാനങ്ങൾ ഒരിക്കൽ നിറഞ്ഞും – കെ.ജെ. യേശുദാസ് ഒരു നാദം ഓർമ്മയിൽ ഉണരുകയായ് – കെ.ജെ. യേശുദാസ് , കെ.എസ്. ചിത്ര അണിയറ പ്രവർത്തകർ ഛായാഗ്രഹണം: വി. ജയറാം ചിത്രസം‌യോജനം: കെ. നാരായണൻ കല: ഐ.വി. സതീഷ് ബാബു വസ്ത്രാലങ്കാരം: ദൊരൈ സംഘട്ടനം: മലേഷ്യ ഭാസ്കർ പുരസ്കാരങൾ 1989 കേരള ഫിലിം ക്രിട്ടിക്സ് അവാർഡ് – മികച്ച നടൻ – മമ്മൂട്ടി 1989 കേരളസംസ്ഥാന അവാർഡ് – മികച്ച നടൻ – മമ്മൂട്ടി 1989 കേരളസംസ്ഥാന അവാർഡ് – മികച്ച സംവിധായകൻ – ഐ.വി.ശശി അവലംബം പുറത്തേക്കുള്ള കണ്ണികൾ മൃഗയ ഇന്റർനെറ്റ് മൂവി ഡാറ്റാബേസിൽ മൃഗയ – മലയാളസംഗീതം.
മൃഗശാല കാലിഫോർണിയായിലെ സാൻ ഡിയാഗോ മൃഗശാലയുടെ പ്രവേശന കവാടം ഡല്ലാസ് മൃഗശാലയിൽ ജിറാഫിനെ പാർപ്പിച്ചിരിക്കുന്ന സ്ഥലം
പൊതുപ്രദർശനത്തിനുവേണ്ടി മൃഗങ്ങളെ പ്രത്യേക പരിധിക്കുള്ളിൽ ബന്ധിച്ച് പാർപ്പിച്ചിരിക്കുന്ന സ്ഥലമാണ് മൃഗശാല ( ഇംഗ്ലീഷിൽ :zoo(സ്സൂ)).
മൃഗവാടി , വന്യജീവി ഉദ്യാനം (zoological park, zoological garden) എന്നീ പേരുകളിലും മൃഗശാല അറിയപ്പെടുന്നു.
വ്യാപകമായും മൃഗങ്ങളെ ഇരുമ്പുകൂടുകളിലാണ് പ്രദർശിപ്പിക്കുന്നത് എന്നാൽ ഇന്ന് അത്തരം ദൃശ്യങ്ങൾ കുറഞ്ഞുവരികയാണ്.
ഓരൊ മൃഗങ്ങൾക്കും ആവശ്യമായ ആവാസവ്യവസ്ത കൃത്രിമമായ് സൃഷ്ടിച്ച് സംരക്ഷിക്കണം എന്നാണ് നവീന കാഴ്ച്ചപ്പാട്.
വളർത്തു മൃഗങ്ങളേക്കാൾ അധികമായ് വന്യമൃഗങ്ങളേയാണ് മൃഗശാലകളിൽ പാർപ്പിക്കുന്നത്.
മൃഗങ്ങളുടെ അവകാശങ്ങളെ കുറിച്ചുള്ള ഉത്‌കണ്‌ഠയും ഇത് സൃഷ്ടിക്കുന്നുണ്ട്.
തൃശൂരും തിരുവനന്തപുരത്തുമാണ് കേരളത്തിലെ പ്രധാന മൃഗശാലകൾ സ്ഥിതിചെയ്യുന്നത്.
തരങ്ങൾ വിസ്തൃത മൃഗശാലകൾ
ചില മൃഗശാലകളിൽ ജീവികളെ തുറന്ന വിശാലമായ സ്ഥലത്ത് പാർപ്പിച്ചിരിക്കും.
കിടങ്ങുകളും വേലികളും ഉപയോഗിച്ച് ഇവയെ നിയന്ത്രിച്ചിരിക്കും.
മറ്റു മൃഗശാലകളെ അപേക്ഷിച്ച് ഇരുമ്പുകൂടുകൾ ഇവിടെ കാണാൻ സാധിക്കില്ല.
മൃഗങ്ങളെ അതിന്റെ ആവാസവ്യവസ്ഥയ്ക്കൊപ്പം തന്നെ കാണാൻ സാധിക്കും എന്നതാണ് ഇതിന്റെ മേന്മ.
സഫാരി പാർക്കുകൾ എന്നും ഇത്തരം മൃഗശാല അറിയപ്പെടുന്നു.
ഇംഗ്ലന്റിലെ ബെഡ്ഫോർഡ്ഷെയറിൽ സ്ഥിതിചെയ്യുന്ന വിബ്സ്നേഡ് ഉദ്യാനമാണ് (Whipsnade Park) ഇത്തരത്തിലുള്ള ആദ്യ മൃഗശാല.
1931ലാണ് ഇത് പൊതുജനങ്ങൾക്കായ് തുറന്നുകൊടുത്തത്.
600 ഏക്കറാണ് ഇതിന്റെ ആകെ വിസ്തൃതി.
ജലജീവിശാലകൾ
1853ൽ ലണ്ടൻ മൃഗശാലയിലാണ് ആദ്യ പൊതു ജലജീവിശാല (public aquarium) സ്ഥപിതമായത്.
തുടർന്ന് ഇത്തരം കേന്ദ്രങ്ങൾ യൂറോപ്പ് ഭൂഖണ്ഡത്തിലേക്കും പിന്നീട് അമേരിക്കയിലേക്കും വ്യാപിച്ചു.
വിവിധ മത്സ്യങ്ങളേയും മറ്റു ജലജീവികളേയും ഇവിടെ കാണാൻ സാധിക്കും.
വളർത്തുമൃഗശാലകൾ
പേര് സൂചിപ്പിക്കുന്ന് പോലെ വളർത്തുമൃഗങ്ങളാണ് ഇവിടെ അധിവസിക്കുന്നത്(Petting zoos).
സന്ദർശകർക്കിവിടെ മൃഗങ്ങളെ സ്പർശിക്കാനും അവയ്ക്ക് ഭക്ഷണം നൽകാനും സാധിക്കും.
മൃഗങ്ങളുടെ സുരക്ഷ മുൻനിർത്തി അവയ്ക്കുള്ള ഭക്ഷണം മൃഗശാല അധികൃതർ തന്നെ സംഭരിച്ചുവെച്ചിരിക്കും.
മൃഗങ്ങളുടെ സ്രോതസ്സും അവയുടെ പരിപാലനവും
കൂട്ടിൽ ബന്ധിക്കപെട്ട ഒരു പെൺ സിംഹം
മൃഗശാലകളിൽ പ്രദർശിപ്പിച്ചിരിക്കുന്ന മിക്ക മൃഗങ്ങളേയും വനത്തിൽനിന്ന് കെണി വെച്ച് പിടിച്ചിട്ടുള്ളത്താണ്.
സർക്കസ് കമ്പനികൾ ഉപേക്ഷിക്കുന്ന ജീവികളും മൃഗശാലകളിൽ എത്തിച്ചേരാറുണ്ട്.
പ്രദർശനത്തിനുള്ള കൂടുകളിലേക്ക് കയറ്റിവിടുന്നത്തിനു മുൻപ് അവയെ കുറച്ചുനാൾ മാറ്റിപാർപ്പിക്കുന്നു.
കാലാവസ്തയും പരിസ്ഥിതിയുമായ് ഇണങ്ങിചേരാനാണ് ഇങ്ങനെ ചെയ്യുന്നത്.
ചിലപ്രത്യേകയിനം പെൻഗ്വിനുകൾക്ക് അതിശൈത്യ കാലാവസ്ത അനിവാര്യമാണ്.
മറ്റു കാലാവസ്തകളെ അവയ്ക്കധിജീവിക്കാൻ സാധിക്കില്ല.
ഇത്തരം ജീവികൾക്കു നൽകേണ്ട ശ്രദ്ധയെകുറിച്ചുള്ള നിർദ്ദേശങ്ങൾ ഇന്റർനാഷണൽ സ്സൂ ഇയർബുക്കിൽ രേഖപ്പെടുത്തിയിട്ടുണ്ട്.
സംരക്ഷണവും ഗവേഷണങ്ങളും
പൊതുജനങ്ങൾക്കായുള്ള പ്രദർശനം എന്നതിലുപരി മൃഗങ്ങളെക്കുറിച്ചുള്ള ഗവേഷണം, വംശനാശഭീഷണി നേരിടുന്ന മൃഗങ്ങളുടെ സംരക്ഷണം എന്നിവയാണ് വിദേശ രാജ്യങ്ങളിലെ മിക്ക മൃഗശാലകളും ലക്ഷ്യംവയ്ക്കുന്നത്.
[[File:Macaque at Zigong People's Park Zoo.jpg|left|thumb|110px|രോഗിയായ് തീർന്ന ഒരു കുരങ്ങൻ ചൈനയിലെ ഒരു മൃഗശാലയിൽനിന്നുള്ള ദൃശ്യം ] മൃഗങ്ങളുടെ അവസ്ഥ
കൂട്ടിലടയ്ക്കപ്പെട്ട മൃഗങ്ങളുടെ അവസ്ഥ ലോകമെമ്പാടും ചർച്ചചെയ്യപ്പെടുന്ന ഒന്നാണ്.
ജീവികളെ സ്വന്തം ആവാസവ്യവസ്ഥയിൽ ജീവിക്കാൻ അനുവദിക്കാതെ കൂട്ടിലടച്ചിടുന്ന മൃഗശാലകൾക്ക് നിരവധി പ്രകൃതിസ്നേഹികളുടെ വിമർശം ഏൽക്കേണ്ടി വന്നിട്ടുണ്ട്.
മൃഗശാലകളെ സംബന്ധിച്ച് വ്യക്തവും സുദൃഢവുമായ നിയമങ്ങൾ ഒന്നുമില്ലാത്ത രാജ്യങ്ങളിൽ മൃഗശാലകളിൽ കഴിയേണ്ടി വരുന്ന ജീവികളുടെ സ്ഥിതി അതീവ ദയനീയമാണ്.
ഒരു ജീവി എന്ന പരിഗണനപോലും നൽകാതെ, തന്റെ മനസ്സിനെ സന്തോഷിപ്പിക്കനുള്ള ഒരു പ്രദർശനവസ്തു എന്ന സന്ദർശകരുടെ മനോഭാവവും മൃഗങ്ങളോടു ചെയ്യുന്ന ഒരു ദ്രോഹമാണ്.
ഇന്ത്യയിലെ മൃഗശാലകൾ തൃശ്ശൂർ മൃഗശാല , തൃശ്ശൂർ , കേരളം തിരുവനന്തപുരം മൃഗശാല , തിരുവനന്തപുരം , കേരളം പറശ്ശിനിക്കടവ് പാമ്പുവളർത്തൽ കേന്ദ്രം , പറശ്ശിനിക്കടവ് , കണ്ണൂർ , കേരളം മൈസൂർ മൃഗശാല , മൈസൂരു , കർണാടക , നെഹ്രു വന്യജീവി ഉദ്യാനം , ഹൈദരാബാദ് , ആന്ധ്രാ പ്രദേശ് ഡൽഹിയിലെ ദേശീയ വന്യജീവി ഉദ്യാനം(ഡൽഹി മൃഗശാല) , ഡൽഹി മദ്രാസ് മുതലവളർത്തൽ കേന്ദ്രം , ചെന്നൈ , തമിഴ്നാട് അവലംബം
മൃഗശിക്ഷകൻ
വിജയലക്ഷ്മി എഴുതിയ കൃതിയാണ് മൃഗശിക്ഷകൻ .
ഇരുപത്തിരണ്ട് കവിതകളുടെ സമാഹാരമാണിത്.
1994-ലെ കേരള സാഹിത്യ അക്കാദമി പുരസ്കാരം ഇതിനു ലഭിച്ചിരുന്നു അവലംബം
മൃഗഗഡ്
മഹാരാഷ്ട്രയിലെ റായ്ഗഡ് ജില്ലയിലെ സുധാഗഡ് താലൂക്കിലെ ഒരു കുന്നിൻ  ‌മുകളിലുള്ള ഒരു കോട്ടയാണ് മൃഗഗഡ് .
ഭെലിവ് കോട്ട എന്ന പേരിലും ഇത് അറിയപ്പെടുന്നു.
1750 അടി ഉയരത്തിൽ, ഭെലിവ് ഗ്രാമത്തിനടുത്താണ് കോട്ട സ്ഥിതിചെയ്യുന്നത്.
ഇത് കല്ലുകൊണ്ട് നിർമ്മിച്ചതാണ്.
വലിപ്പത്തിൽ താരതമ്യേന വളരെ ചെറിയ ഒരു കോട്ടയാണിത്.
ലോണാവാല, ഖണ്ടാല, ഖോപോളി എന്നീ സ്ഥലങ്ങൾക്ക് അടുത്താണ് മൃഗഗഡ് സ്ഥിതി ചെയ്യുന്നത്.
മൃഗഗഡ് കോട്ടയുടെ അടിവാരത്തുള്ള ഗ്രാമമായ ഭെലിവ് അടുത്തുള്ള പട്ടണമായ ജാംബുൽപാഡയുമായി റോഡ് മാർഗം ബന്ധിപ്പിച്ചിരിക്കുന്നു.
ഭേലിവിനും ഖോപോളിക്കും ഇടയിലുള്ള ദൂരം 30 കിലോമീറ്ററാണ്.
ജാംബുൽപാഡയിലേക്ക് ഖോപോളിയിൽ നിന്നും പാലിയിൽ നിന്നും സ്ഥിരം ബസുകളും സ്വകാര്യ വാഹനങ്ങളും ലഭ്യമാണ്.
കോട്ടയിൽ കുറച്ച് വാട്ടർ ടാങ്കുകളും ഒരു ചെറിയ കുളവുമുണ്ട്.
പഴയ നിർമ്മിതികളുടെ ചില അവശിഷ്ടങ്ങൾ ഇവിടെ കാണാനാകും.
ഉംബർഖിണ്ഡ്,  വാഗ്ധാരി തുടങ്ങിയ ചരിത്രപ്രധാനമായ സ്ഥലങ്ങൾ കോട്ടയുടെ മുകളിൽ നിന്ന് കാണാൻ കഴിയും.
അതിനാൽ ഈ പ്രദേശങ്ങളിലും ചുറ്റുമുള്ള ഗ്രാമങ്ങളിലും നിരീക്ഷണം നടത്താൻ ഈ കോട്ട ഉപയോഗിച്ചിരുന്നു.
കോട്ടയുടെ വടക്കേ അറ്റത്ത് ഒരു ചെറിയ ഗുഹയുണ്ട്.
പക്ഷേ ഗുഹയിലേക്കുള്ള പടികൾ വളരെ ചെറുതും പാത ദുഷ്ക്കരവുമാണ്.
കോട്ടയിലേക്കുള്ള വഴിയിൽ പാറയുടെ ഉള്ളിലേക്ക് നീളുന്ന, വശങ്ങൾ ചെത്തിയൊതുക്കിയ മറ്റൊരു ഗുഹയും ഉണ്ട്.
ഈ ഗുഹ ചെന്നു നിൽക്കുന്ന ഭാഗം ഒരു മുറി പോലെ ഒരുക്കിയിരിക്കുന്നു.
ട്രെക്കിംഗ്
അറിയപ്പെടുന്ന ഒരു ട്രെക്കിംഗ് പാത കൂടിയാണ് ഇത്.
മൺസൂൺ കാലത്ത് ട്രെക്കിംഗ് വിനോദമാക്കിയവർ ഇവിടെ ധാരാളമായി എത്തുന്നു.
കോട്ടയിലേക്കുള്ള ട്രെക്കിംഗ് ആരംഭിക്കുന്നത് ഭെലിവ് ഗ്രാമത്തിൽ നിന്നാണ്.
ഇവിടെ നിന്ന് ഏകദേശം ഒരു മണിക്കൂർ വേണം കോട്ടയുടെ മുകളിൽ എത്താൻ.
വലിയ മാവുകൾ നിറഞ്ഞ ഇടതൂർന്ന വനത്തിലൂടെയാണ് പാത കടന്നുപോകുന്നത്.
കുന്നിന്റെ കിഴക്കൻചരിവിലെ പാറ വെട്ടിയുണ്ടാക്കിയ പടവുകൾ കോട്ടയുടെ മുകളിലേക്ക് നയിക്കുന്നു.
ചിത്രശാല കോട്ടയിളേക്കുള്ള ദിശാസൂചിക ജലസംഭരണി കോട്ടയിലെ നിർമ്മിതികളുടെ അവശേഷിപ്പുകൾ കരിങ്കൽ തൊട്ടി കരിങ്കൽ പടവുകൾ കരിങ്കൽ പടവുകൾ മഹിഷാസുരമർദ്ദിനി ഗുഹയിലേക്കുള്ള വഴി കോട്ടയുടെ ഭൂപടം പാദുകം കോട്ടയുടെ മുകളിൽ നിന്നുള്ള പനോരമ സഞ്ചാരികൾ കോട്ടയിലേക്കുള്ള പാതയിൽ ഗുഹയിൽ നിന്നും പുറത്തേക്കുള്ള ദൃശ്യം ഗുഹയ്ക്കുള്ളിലെ മുറി അവലംബം
മൃഗവനി ദേശീയോദ്യാനം
മൃഗവനിദേശീയ ഉദ്യാനം (Mrugavani National Park) എന്ന ഉദ്യാനം തെലങ്കാന സംസ്ഥാനത്ത് ഹൈദെരാബാദിൽ , ചിൽക്കൂർ എന്ന സ്ഥലത്ത് , രംഗറെഡ്ഡി ജില്ല യിൽ സ്ഥിതി ചെയ്യുന്നു.
മഹാത്മാ ഗാന്ധി ബസ് സ്റ്റേഷനിൽ നിന്ന് 20 കി.
3.6 ച.
വിസ്തീർണ്ണ മാണുള്ളത്.
ഉദ്യാനത്തിൽ 600ല്പരം തരം ചെടികളും അനേകം വന്യജീവികളും ഉണ്ട്.
പുറത്തേക്കുള്ള കണ്ണികൾ Forest Department description Archived 2012-01-08 at the Wayback Machine .
മൃഗവൈദ്യം ഇംഗ്ലീഷ് വിലാസം https://ml.wikipedia.org/wiki/Veterinary_medicine അശോകന്റെ കല്പനകൾ (272—231 ക്രി.മു.) പ്രദർശിപ്പിച്ചിരിക്കുന്ന വൈശാലിയിലെ,ഒരു സ്ഥൂപം ; അശോക ചക്രവർത്തി മനുഷ്യർക്കും മൃഗങ്ങൾക്കും വേണ്ടി തുടങ്ങിയ ആശുപത്രികളുടെ വിവരങ്ങളും രേഖപ്പെടുത്തിയിരിക്കുന്നു.
യുഎസ്, ദക്ഷിണാഫ്രിക്കൻ ആർമി വെറ്റിനറി ടെക്നീഷ്യൻമാർ വന്ധ്യംകരണത്തിനായി ഒരു നായയെ തയ്യാറാക്കുന്നു.
മൃഗങ്ങളുടെ ആരോഗ്യം കൈകാര്യം ചെയ്യുന്ന ഒരു വൈദ്യ ശാഖയാണ് മൃഗവൈദ്യം അഥവാ വെറ്ററിനറി മെഡിസിൻ .
മൃഗങ്ങളിലെ രോഗങ്ങളും പരിക്കുകളും തടയുന്നതിനും രോഗനിർണയം നടത്തുന്നതിനും ചികിത്സിക്കുന്നതിനുമുള്ള പഠനവും പരിശീലനവും വെറ്ററിനറി മെഡിസിനിൽ ഉൾപ്പെടുന്നു.
സൂനോട്ടിക് രോഗങ്ങൾ (മൃഗങ്ങളിൽ നിന്ന് മനുഷ്യരിലേക്ക് പകരുന്ന പകർച്ചവ്യാധികൾ ) നിരീക്ഷിക്കുകയും നിയന്ത്രിക്കുകയും ചെയ്തുകൊണ്ട് വെറ്റിനറി സയൻസ് മനുഷ്യന്റെ ആരോഗ്യത്തെ സഹായിക്കാൻ ശ്രമിക്കുന്നു.
വെറ്ററിനറി ശാസ്ത്രം എന്ന ശാസ്ത്രശാഖ വന്യമൃഗങ്ങൾ വളർത്തുമൃഗങ്ങൾ (List of domesticated animals) എന്നിവയുൾപ്പെടുന്ന എല്ലാ മനുഷ്യേതര മൃഗങ്ങളുടെയും രോഗങ്ങളെയും രോഗനിർണ്ണയത്തെയും മരുന്നും ശസ്ത്രക്രിയയും ഉപയോഗിച്ചുള്ള ചികിത്സയേയും രോഗപ്രധിരോധത്തെയും പൊതുജനാരോഗ്യത്തെയും കുറിച്ച് പഠിക്കുന്നു.
മൃഗഡോക്ടർമാർ വളരെയധികം സാങ്കേതിക പരിജ്ഞാനമുള്ള പ്രഫഷണലുകളാണ്.
ഇതും കാണുക ജന്തുശാസ്ത്രം അവലംബം പുറത്തേക്കുള്ള കണ്ണികൾ മൃഗവൈദ്യം എന്നതിന്റെ വിക്ഷണറി നിർ‌വചനം.
Media related to Veterinary medicine at Wikimedia Commons
മൃഗി
മധ്യ ഛന്ദസ്സിലുള്ള ഒരു വൃത്തമാണ് മൃഗി.
ഇത് ഒരു സംസ്കൃത വൃത്തമാണ്.
ഒരു പാദത്തിൽ ഒറ്റ അക്ഷരം മാത്രം വരുന്ന ഛന്ദസ്സാണ് മധ്യ.
രഗണം കൊണ്ട് ഒരു പാദം ചെയ്താൽ അത് മൃഗീ എന്ന വൃത്തമാകും.
ലക്ഷണം “ രം മൃഗീ ” അവലംബം ↑ വൃത്തമ‍‍ഞ്ജരി ഏ.
ഭഗവാൻ ദാസ് ഇംഗ്ലീഷ് വിലാസം https://ml.wikipedia.org/wiki/Bhagwan_Das
ഭഗവാൻ ദാസ് (1869 ജനുവരി 12 - 1958 സെപ്റ്റംബർ 18 ) ഒരു ഇന്ത്യൻ തിയോസഫിസ്റ്റും എഴുത്തുകാരനും വിദ്യാഭ്യാസവിചക്ഷണനുമായിരുന്നു.
അദ്ദേഹത്തിന്‌  1955-ൽ, ഏറ്റവും ഉയർന്ന സിവിലിയൻ ബഹുമതിയായ ഭാരതരത്നം നൽകപ്പെട്ടു .
1869   വരാണാസിയിൽ  ജനിച്ചു .
ആനി ബസന്റിന്റെ പ്രസംഗം കേട്ടശേഷം 1894-ൽ തിയോസഫിക്കൽ സൊസൈറ്റിയിൽ അംഗമായി.
1898-ൽ ആനി ബസന്റുമായി സ്ഥാപിച്ച സെന്റ്രൽ ഹിന്ദു കോളേജാണ്‌ പിൽക്കാലത്ത് ബനാറസ് ഹിന്ദു യൂണിവേഴ്സിറ്റി ആയത്.
സംസ്കൃതപണ്ഡിതനായിരുന്ന അദ്ദേഹം സംസ്കൃതത്തിലും ഹിന്ദിയിലുമായി മുപ്പതിലധികം പുസ്തകങ്ങൾ രചിച്ചിട്ടുണ്ട്.
അവിഭക്ത ഇന്ത്യയിലെ  സെന്റ്രൽ ലെജിസ്ലേറ്റീവ് അസംബ്ലിയിൽ അംഗമായിരുന്നു.
ഭഗ്നഭവനം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
മലയാളനാടകസാഹിത്യത്തിൽ ഇബ്സനിസ്റ്റ് കാലഘട്ടത്തിനു് തുടക്കം കുറിച്ച നാടകമാണു് ഭഗ്നഭവനം .
കൃഷ്ണപിള്ളയുടെ രചനയാണിത്.1942 ൽ പുറത്തിറങ്ങിയ ഈ രചന എൻ.കൃഷ്ണപിള്ളയെ മറ്റുനാടകകൃത്തുക്കളിൽ നിന്ന് വ്യത്യസ്തനാക്കി.
തന്റെ മൂന്ന് പെണ്മക്കളുടെ ജീവിതത്തിൽ വന്നു ചേർന്ന ദുരന്തത്തിൽ മാധവൻനായർ എന്ന സാധരണ കുടുംബനാഥൻ 'ഇനി എന്ത്?'
എന്ന ചോദ്യത്തിനു മുന്നിൽ അകപ്പെട്ടുപോകുന്ന  കഥയാണ് നാടകകൃത്ത് ഇതിൽ ആവിഷ്കരിച്ചി രിക്കുന്നത്.
prblm play
ഭഗവാൻ (വിവക്ഷകൾ) ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
ഭഗവാൻ എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
ഭഗവാൻ - ദൈവികമായ ശക്തിയുള്ള ഒരാൾ.
ഭഗവാൻ (മലയാളചലച്ചിത്രം) - 2009-ൽ പുറത്തിറങ്ങിയ മലയാള ചലച്ചിത്രം.
അവലംബം ↑ http://www.indiaglitz.com/channels/malayalam/review/10852.html
ഭഗവാൻ കാലുമാറുന്നു ഇംഗ്ലീഷ് വിലാസം https://ml.wikipedia.org/wiki/Bagavan_kalumarunnu ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
കണിയാപുരം രാമചന്ദ്രൻ രചിച്ച നാടകമാണ് ഭഗവാൻ കാലുമാറുന്നു .
കെ.പി.എ.സി അരങ്ങിലെത്തിച്ചു.
നാടകത്തിനെതിരെ അക്രമം
ഈ നാടകത്തിനെതിരെ ഹിന്ദു സംഘടനാ പ്രവർത്തകരിൽ നിന്നും ഭീഷണിയുണ്ടായി.
പലയിടങ്ങളിലും നാടക അവതരണത്തിനു നേരെ കല്ലെറി നടന്നു.
അഭിനേതാക്കൾക്ക് പരിക്കേറ്റു.
കൊല്ലത്ത്‌ കൂനമ്പായിക്കുളത്ത് ഓപ്പൺ എയർ സ്‌റ്റേജിൽ നാടകാവതരണം നടക്കെ കുറച്ച്‌ പേരെത്തി കല്ലെറിഞ്ഞു.
മെറ്റൽ കൊണ്ടുള്ള ഏറേറ്റ് നടൻ കെ.പി.എ.സി ജോൺസൺ  അബോധാവസ്‌ഥയിലായി,  ഒരാഴ്‌ച ആസ്‌പത്രിയിൽ കഴിഞ്ഞു.
ഈ നാടകം അമേരിക്കയിൽ ഒരു സ്‌റ്റേജിൽ കളിച്ചപ്പോഴും ഒരു സംഘമെത്തി പ്രശ്‌നമുണ്ടാക്കി.
1982 ൽ ഈ നാടകം സിനിമയായി പുറത്തിറങ്ങി.
ഭഗീരഥൻ ഇംഗ്ലീഷ് വിലാസം https://ml.wikipedia.org/wiki/Bhageerathan
സൂര്യവംശ രാജാവ്.
അയോദ്ധ്യാധിപതിയായിരുന്ന ദിലീപന്റെ പുത്രനാണ് ഭഗീരഥൻ .
ആകാശഗംഗയെ ഭൂമിയിലും പാതാളത്തിലും  എത്തിച്ച് തന്റെ പൂർവ്വികരായ സഗരപുത്രന്മാർക്കു മോക്ഷം ലഭിക്കാൻ നിരവധി ത്യാഗങ്ങൾ അനുഭവിച്ച സൂര്യവംശരാജാവായിരുന്നു അദ്ദേഹം.
ഭഗീരഥന്റെ ബഹുമാനാർത്ഥമാണ് ഗംഗാനദിയ്ക്ക് ഭാഗീരഥി എന്നപേർ ലഭിച്ചത്.
ഗംഗാനദിയെ സ്വർഗ്ഗത്തിൽ നിന്നും ഭൂമിയിലെത്തിക്കാനായി അദ്ദേഹം നിരവധി വർഷങ്ങൾ ഗംഗദേവിയെ തപസ്സു ചെയ്തു.
അവസാനം ഗംഗാദേവി പ്രത്യക്ഷയായി അനുഗ്രഹിച്ചു, എങ്കിലും ഭൂതലത്തിൽ പതിക്കുന്ന ഗംഗയെ താങ്ങാനുള്ള ശേഷി ശിവനുമാത്രമെയുള്ളു എന്ന് ഉപദേശിച്ച് അപ്രത്യക്ഷ്യയായി.
പിന്നീട് ഭഗീരഥൻ ശിവനെ തപസ്സുചെയ്തു സംപ്രീതനാക്കി.
ഭഗവാൻ ശിവന്റെ അനുവാദം വാങ്ങി വീണ്ടും ഗംഗയെ തപസ്സു ചെയ്ത്, ഗംഗാദേവിയെ പ്രത്യക്ഷ്യയാക്കി ഭൂമിയിലേക്ക് കൊണ്ടുവരുന്നതിനുള്ള അനുവാദം വാങ്ങി.
ഗംഗ അത്യുഗ്രശക്തിയുള്ള നദിയായി ഭൂമിയിലേക്കു പതിച്ചു.
ഭഗവാൻ ഗംഗയെ തന്റെ ശിരസ്സിൽ താങ്ങിനിർത്തി.
പക്ഷേ ഗംഗാനദി ശിവന്റെ ജടയിൽ നാലുവശത്തും തട്ടിതകർത്തൊഴുകാൻ ആരംഭിച്ചു.
ഗംഗയുടെ അഹങ്കാരം മനസ്സിലാക്കിയ ശിവൻ ഗംഗയെ തന്റെ ശിരസ്സിനുള്ളിൽ ബന്ധിച്ചു.
(ശിവൻ അങ്ങനെ ഗംഗാധരനായി).
ഗംഗാനദി ഭൂമിയിലൂടെ പ്രവഹിക്കുവാനായി ഭഗീരഥൻ വീണ്ടും ശിവനെ തപസ്സു ചെയ്ത് പ്രീതിപെടുത്താനായി തപസ്സാരംഭിച്ചു.
ഭഗീരഥനിൽ സം‌പ്രീതനായ ശിവൻ ഗംഗയെ മോചിപ്പിച്ചു.
ശിവനിൽ നിന്നും മോചിതയായ ഗംഗ ശക്തിയായി ഹിമാലയത്തിലൂടെ താഴേയ്ക്ക് ഒഴുകി.
ഹിമവത്സാനുവിൽ തപസ്സനുഷ്ഠിച്ചിരുന്ന ജഹ്നു മഹർഷിയുടെ ആശ്രമത്തിലൂടെ ഒഴുകിയ ഗംഗാനദിയിലെ വെള്ളത്തിൽ ആശ്രമം മുങ്ങി പോയി.
കുപിതനായ ജഹ്നു മഹർഷി ഗംഗയെ മുഴുവനായും തന്റെ കമണ്ഡലുവിൽ ആവാഹിച്ചെടുത്തു പാനം ചെയ്തു.
ഭഗീരഥൻ ജഹ്നുമഹർഷിയെ പ്രീതിപ്പെടുത്താനുള്ള ശ്രമം ആരംഭിച്ചു.
ആദ്യം മഹർഷി ഭഗീരഥന്റെ അപേക്ഷ  നിരസിച്ചെങ്കിലും, ഒടുവിൽ മറ്റു മുനീന്ദ്രന്മാരുടെ അഭ്യർത്ഥനയിൽ ജഹ്നു മഹർഷി ഭഗീരഥന്റെ അപേക്ഷ അംഗീകരിക്കുകയും ഗംഗയെ തന്റെ ചെവിയിലൂടെ പുറത്തേക്ക് ഒഴുക്കി.
(ഗംഗ അങ്ങനെ ജാഹ്നവിയായി).
മഹാബലിപുരത്തെ ശിലാശില്പം-ഭഗീരഥ പ്രയത്നം
അവസാനം എല്ലാ തടസ്സങ്ങളും തരണം ചെയ്ത് ഗംഗാനദിയെ പാതാളത്തിൽ കപിലാശ്രമത്തിൽ എത്തിക്കുകയും സഗര പുത്രന്മാരായ തന്റെ പിതാമഹന്മാരെ പനഃരുജ്ജീവിപ്പിക്കുകയും ചെയ്തു.
ഭഗീരഥനാണ് ഗംഗാനദിയെ സ്വർഗ്ഗത്തിൽ നിന്നും ഭൂമിയിലും, പിന്നീട് പാതാളത്തിലും എത്തിച്ചതെന്നാണ് ഹൈന്ദവ വിശ്വാസം.
അതിനാൽ ഗംഗയ്ക്ക് ഭാഗീരഥി എന്ന് മറ്റൊരു പേർ കൂടി ലഭിച്ചു.
ഭഗീരഥന്റെ പൗത്രനാണ് പ്രസിദ്ധനായ ഋതുപർണ്ണൻ.
ഋതുപർണ്ണന്റെ സഖനായിരുന്നു നൈഷാദരാജാവായിരുന്ന നളനും, പത്നി ദമയന്തിയും.